Искри от светлината, Нина Ничева
Искри от светлината, Нина Ничева
--------------------------------


### Техники за връзка с истинския ни Аз, за лечение и саморазвитие.


Ние сме искри от Светлината, души пътешественици, деца на космическия Баща-Майка Създател. Избираме да се родим в света на противоположностите, за да изпитаме законите на материята и да успеем да ги променим, като ги балансираме с мъдростта на Светлината.

Светът вече е променен и новите процеси на планетата се разгръщат и проявяват. В тази книга на Нина Ничева ще намерите информация какво се случва след кръстопътя „2012“, накъде вървим и какво предстои да се промени в телата и в живота ни като хора. Включена е нова информация от Мрежата на Духа за това как е започнал и се е развивал Експериментът Тера, какво представлява искрата на Светлината, за какво служи на душата, докато е в тяло, защо ни наричат „носители на Светлината“ и как ще се развиваме като човешки същества.

Пазителите на Вътрешната Земя разкриват някои от тайните на своята цивилизация, за да помогнат на хората да разберат случващото се и да направят своя свободен избор. Дадени са техники, медитации и утвърждения за самолечение, саморазвитие и адаптиране на тялото към промените, през които преминаваме заедно с планетата.

По време на пътешествието на душата ни ние работим в екип или се конкурираме с нашите най-близки партньори – тялото, ума и духа, докато осъзнаем, че като искри от Светлината трябва да постигаме единство, за да проявим максимално потенциала си и да реализираме мисията си на пратеници на Духа.